IMISLab/GreekWikipedia huggingface dataset:
Μπουνιουέλο

Το μπουνιουέλο (ισπανικά: buñuelo, εναλλακτικά ονομάζεται boñuelo, bimuelo, birmuelo, bermuelo, bumuelo, burmuelo ή bonuelo, καταλανικά: bunyol‎) είναι τηγανίτα ζύμης που συναντάται στην Ισπανία, στη Λατινική Αμερική, στο Ισραήλ και άλλες περιοχές με ιστορική σύνδεση με Ισπανούς ή Σεφαρδίτες Εβραίους, συμπεριλαμβανομένης της Νοτιοδυτικής Ευρώπης, των Βαλκανίων, της Ανατολίας και άλλων περιοχών της Ασίας και της Βόρειας Αφρικής. Τα μπουνιουέλος παρασκευάζονται παραδοσιακά τα Χριστούγεννα, το Ραμαζάνι και μεταξύ των Σεφαρδιτών Εβραίων στη Χανουκά. Συνήθως θα έχει γέμιση ή επικάλυψη. Στη μεξικάνικη κουζίνα, συχνά σερβίρεται με σιρόπι που φτιάχνεται με πιλονσίλο.Τα μπουνιουέλος είναι γνωστό πως καταναλώθηκαν για πρώτη φορά μεταξύ του πληθυσμού Μορίσκο της Ισπανίας. Συνήθως αποτελούνται από μια απλή ζύμη μαγιάς με βάση το σιτάρι, συχνά αρωματισμένη με γλυκάνισο, που τυλίγεται σε λεπτά ρολά, κόβεται ή πλάθεται σε μεμονωμένα κομμάτια, στη συνέχεια τηγανίζεται και τελειώνει με γλυκιά επικάλυψη. Τα μπουνιουέλος μπορεί να είναι γεμιστά με διάφορα υλικά, γλυκά ή αλμυρά. Μπορούν να είναι στρογγυλά σε σχήματα μπάλας ή σε σχήμα δίσκου. Στη Λατινική Αμερική, τα μπουνιουέλος θεωρούνται σύμβολο καλής τύχης.

 Οι τηγανητές ζύμες είναι γνωστές στη μεσογειακή κουζίνα από το έργο του Κάτονα του Πρεσβύτερου, ο οποίος συμπεριέλαβε μια συνταγή με το όνομα «μπαλόνια» στο βιβλίο του De Agri Cultura, το οποίο γράφτηκε τον 2ο αιώνα π.Χ. Σε εκείνη τη συνταγή, τηγανίστηκαν μπάλες από αλεύρι και τυρί και σερβιρίστηκαν με άλειμμα από μέλι και παπαρουνόσπορο.Η κοινωνία που ακολούθησε τη ρωμαϊκή που κατανάλωνε μπουνιουέλος ήταν οι Μαυριτανοί. Οι πολίτες της, άνθρωποι με ταπεινά μέσα, που κατοικούσαν στα νότια εδάφη της Ιβηρικής Χερσονήσου και κατείχαν θέσεις εργασίας χαμηλού επιπέδου, υπηρέτησαν επίσης ως πλανόδιοι πωλητές που πουλούσαν μπουνιουέλος. Στη Σεβίλλη και τη Γρανάδα, τα τηγανισμένα με μέλι μπουνιουέλος καλυμμένα με μέλι ήταν τυπικό επιδόρπιο. Από την άλλη, αυτή η ειδικότητα υιοθετήθηκε από τους τσιγγάνους μετά την εκδίωξη των Μαυριτανών και διαιωνίστηκε μέχρι σήμερα. Μια συνταγή του 19ου αιώνα από την Καλιφόρνια, που περιγράφεται ως pasta de freir (ζύμη για τηγάνισμα), παρασκευάζεται διπλώνοντας τα χτυπημένα ασπράδια σε ένα μείγμα από αλεύρι, νερό, ζάχαρη, λάδι και νερό από άνθη πορτοκαλιάς. Χρησιμοποιείται ως κουρκούτι για τηγάνισμα μήλων ή άλλων φρούτων. Μια παραλλαγή που ονομάζεται suspiros de monjas (οι στεναγμοί της καλόγριας) περιλαμβάνει βούτυρο και κρόκους αυγών. Τα Buñuelos de Valparaiso γαρνίρονται με καρύδια και ιμβερτοζάχαρο με γεύση σέρι ή μαρασκίνο. Η 16η Δεκεμβρίου είναι η Εθνική Ημέρα Μπουνιουέλος (Día Nacional del Buñuelo). Τα μπουνιουέλος εμφανίστηκαν στην τηλεοπτική σειρά του Netflix Street Food, στη 2η σεζόν. Κατάλογος τηγανητών τροφών από ζυμάρι Οχουέλα Λουίς Μπουνιουέλ
Depression Cherry

Το "Depression Cherry" είναι το πέμπτο άλμπουμ των Beach House. Παραγωγός ήταν ο Chris Coady σε συνεργασία με τη μπάντα. Κυκλοφόρησε στις 28 Αυγούστου του 2015 από την Sub Pop. Το άλμπουμ ηχογραφήθηκε στο Studio in the Country στη Bogalusa της Λουιζιάνα. Το "Sparks" κυκλοφόρησε ως το πρώτο single την 1η Ιουλίου του 2015. Το άλμπουμ ανακοινώθηκε στις 26 Μαΐου του 2015, μαζί με τους σταθμούς της παγκόσμιας περιοδείας της μπάντας. Λιγότερο από δύο μήνες αργότερα κυκλοφόρησε το έκτο άλμπουμ της μπάντας "Thank Your Lucky Stars".

 Όλα τα κομμάτια γράφτηκαν από τους Victoria Legrand και Alex Scally Beach House (Victoria Legrand, Alex Scally) – μουσική, φωνή, μίξινγκ, φωτογραφία, παραγωγή Chris Bear – ζωντανά ντραμς (κομμάτια 2, 6) Greg Calbi – mastering Manuel Calderón – μίξινγκ (κομμάτι 4) Chris Coady – παραγωγή (σε όλα τα κομμάτια), μίξινγκ (κομμάτια 1-3, 5-9) Jacob Cochran – φωνητικά (κομμάτι 9) Mallory Cumberland – vocal chorus (κομμάτι 9) Graham Hill - ζωντανά ντραμς, κρουστά (κομμάτια 1, 3-5, 7-9) Lydia Howard – φωνητικά (κομμάτι 9) Ethan Martin – φωνητικά (κομμάτι 9) Archie Rawls – φωνητικά (κομμάτι 9) Brian Roettinger – σχέδιο Lane Stewart – φωνητικά (κομμάτι 9) Lindsey Strahan – φωνητικά (κομμάτι 9) Morgan Stratton – βοηθός μηχανικός David Tolomei – μηχανικός LaDona Tyson – φωνητικά (κομμάτι 9) Jay Wesley – βοηθός μηχανικός Shane Wesley – "ο άνθρωπος για όλες τις δουλειές" στο Studio in the Country Αυστραλία - 34 Βέλγιο (Φλάνδρα) - 13 Βέλγιο (Βαλλωνία) - 35 Δανία - 20 Ολλανδία - 16 Γαλλία - 30 Γερμανία - 81 Ιρλανδία - 27 Irish Independent Albums - 3 Πορτογαλία - 12 Ισπανία - 37 Σουηδία - 24 Ελβετία - 58 Ηνωμένο Βασίλειο - 17 UK Independent Albums - 2 ΗΠΑ - 8 Billboard Independent Albums - 1 Billboard Top Rock Albums - 1
Για το τομάρι ενός μπάτσου

Για το τομάρι ενός μπάτσου (Πρωτότυπος τίτλος: Pour la peau d'un flic) είναι ο ελληνικός τίτλος γαλλικής κινηματογραφικής ταινίας του 1981, του είδους του αστυνομικού θρίλερ, με πρωταγωνιστή και σκηνοθέτη τον Αλέν Ντελόν. Είναι η πρώτη από τις δύο ταινίες που σκηνοθέτησε ποτέ ο διάσημος αυτός ηθοποιός. Η ταινία έκοψε 2.377.084 εισιτήρια στη Γαλλία.

 Ο Σουκά, ένας πρώην ντετέκτιβ της αστυνομίας, δέχεται μια ανάθεση από μία ηλικιωμένη κυρία να ερευνήσει την εξαφάνιση της τυφλής κόρης της, της Μαρτ. Αλλά η ηλικιωμένη κυρία δολοφονείται. Με τη βοήθεια του συνταξιούχου επιθεωρητή Εϋμάν και της γραμματέως Σαρλότ, ο Σουκά επιχειρεί να ακολουθήσει το νήμα μιας απάτης, στην οποία εμπλέκονται διάφορες αστυνομικές υπηρεσίες και έμποροι ναρκωτικών. Κατά τη διάρκεια των ερευνών του, ο Σουκά δέχεται επίθεση στο διαμέρισμα του θύματος από κάποιον Πραντιέ. Τον σκοτώνει, αλλά ο συνεργός του καταφέρνει να διαφύγει. Επιστρέφοντας στο σπίτι του, ο Σουκά μόλις που διαφεύγει από μια ενέδρα στημένη από κάποιον επιθεωρητή Μαντριέ και τον σκοτώνει, με αποτέλεσμα να γίνει στόχος όχι μόνο μιας μυστηριώδους συμμορίας, αλλά και της αστυνομίας. Ακολουθούν και άλλα γεγονότα, όπως η απαγωγή της Σαρλότ, που σώζεται το τελευταίο λεπτό από τον εργοδότη της. Ο Σουκά ανακαλύπτει ότι τον χρησιμοποιούσε ο επίτροπος της αστυνομίας Κοσιολί εναντίον των διεφθαρμένων συναδέλφων του, και θα κινδυνεύσει να σκοτωθεί στην προσπάθεια να ανακαλύψει την αλήθεια και να ξεσκεπάσει τη συμμορία. Στο τέλος θα σωθεί την τελευταία στιγμή από αστυνομικούς. Αλέν Ντελόν ως Σουκά Αν Παριγιό ως Σαρλότ Μισέλ Ωκλαίρ ως Εϋμάν / Ταρπόν Ντανιέλ Σεκαλντί ως επίτροπος Κοσιολί Ζαν-Πιερ Νταρά ως επίτροπος Σωφάρ Ξαβιέ Ντεπρά ως Κασπέρ Ζακ Ρισπάλ ως καθηγητής Μπασοφέρ Ζεράρ Ερόλ ως Πραντιέ Πιερ Μπελό ως Ζυντ Ανίκ Αλάν ως Ιζαμπέλ Πιγκό Πασκάλ Ρομπέρ ως Ρενέ Μουζόν Μισέλ Μπερέρ (Michel Berreur) ως Περέζ Φιλίπ Καστεγί ως Ζαν ο μπάρμαν Κλαιρ Ναντώ ως τηλεπαρουσιάστρια Μπριζίτ Λααί ως νοσοκόμα Ντομινίκ Ζαρντί ως φαλακρός μικρός Ανρί Ατάλ ως ο τύπος στο φλίπερ Μιρέιγ Νταρκ ως η Μεγάλη ακροβάτισσα Για το τομάρι ενός μπάτσου στην IMDb Για το τομάρι ενός μπάτσου στο AllMovie Για το τομάρι ενός μπάτσου στο AlloCine
Βίλα Μαργαρίτα

Η βίλα Μαργαρίτα ήταν έπαυλη της Αθήνας η οποία βρισκόταν στη συνοικία των Αμπελοκήπων, στη συμβολή της Λεωφόρου Μεσογείων με τη Βασιλίσσης Σοφίας, ακριβώς απέναντι από το σημείο που σήμερα βρίσκεται ο Πύργος των Αθηνών. Χτίστηκε περίπου το 1900 και κατεδαφίστηκε το 1972. Η έπαυλη ήταν γοτθικού τύπου και είχε ιδιαίτερη εμφάνιση, με πυργίσκους και πολεμίστρες και τον καιρό που υπήρχε ήταν ένα από τα πιο χαρακτηριστικά κτίρια της περιοχής, αλλά και ολόκληρων των Αθηνών. Η βίλα πήρε το όνομά της από την ομώνυμη θετή κόρη του Ευσταθίου Λάμψα, ο οποίος ήταν ο δεύτερος ιδιοκτήτης της. Στη θέση της κατεδαφισμένης έπαυλης χτίστηκε ένα 9όροφο κτίριο όπου σήμερα στεγάζονται γραφεία της Εθνικής Τράπεζας.

 Οικοδομήθηκε με κόκκινη πελεκητή πέτρα περίπου το 1900 για έναν Αρμένιο έμπορο με βρετανική υπηκοότητα ο οποίος είχε παλαιοπωλείο στην διασταύρωση των οδών Ερμού και Βουλής. Αρχιτέκτονας του κτηρίου ήταν ο Πάνος Καραθανασόπουλος. Η έπαυλη, η οποία στην εμφάνιση θύμιζε μεσαιωνικό κάστρο, διέθετε 32 δωμάτια, πυργίσκους με πολεμίστρες, σιέλ τρούλο με αλεξικέραυνο και άλλα περίτεχνα διακοσμητικά στοιχεία. Επίσης είχε πυκνοφυτευμένο κήπο με πεύκα, φοίνικες και θάμνους, καθώς και πολλούς αποθηκευτικούς χώρους. Η συνολική έκταση του οικοπέδου ήταν 1613 τ.μ. Λίγες δεκαετίες αργότερα η βίλα αγοράστηκε από τον Ευστάθιο Λάμψα ο οποίος ήταν επιχειρηματίας και ιδιοκτήτης του Ξενοδοχείου Μεγάλη Βρεταννία. Ο πύργος πήρε το όνομα της θετής του κόρης Μαργαρίτας και είχε μεταβιβαστεί στο όνομα της συζύγου του Παλμύρας, με καταγωγή από τη Γαλλία. Μετά τον θάνατο αυτής το 1939 μεταβιβάστηκε στην εγγονή της, Σοφία. Στο διάστημα που η Αθήνα βρισκόταν υπό την κατοχή των Δυνάμεων του Άξονα, στην έπαυλη λειτουργούσε η πρεσβεία της Δανίας. Ωστόσο, στα Μεταπολεμικά χρόνια ο πληθυσμός της Αθήνας διογκώνεται ραγδιαία και παράλληλα αυξάνεται και η κίνηση στις οδικές αρτηρίες. Το 1967 απαλλοτριώθηκε τμήμα του κήπου της βίλας, ώστε να διαπλατυνθεί η στροφή από τη Λεωφόρο Μεσογείων προς τη Βασιλίσσης Σοφίας (τότε η φορά της κυκλοφορίας ήταν αντίθετη από τη σημερινή σ’αυτό το σημείο). Μετά από κάποιες ακόμη απαλλοτριώσεις η έκταση του οικοπέδου είχε πλέον πέσει στα 1098 τ.μ., με το μεγαλύτερο μέρος του κήπου να έχει χαθεί. Η ιδιοκτήτρια αποφάσισε να πουλήσει τη βίλα εν μέσω της Στρατιωτικής Δικτατορίας το 1970, η οποία και αγοράστηκε από τη Κτηματική Τράπεζα. Πολλοί κάτοικοι και σύλλογοι των Αμπελοκήπων προσπάθησαν να διασώσουν το κτήριο από την επερχόμενη κατεδάφιση, με αιτήσεις και διαμαρτυρίες για να χαρακτηριστεί διατηρητέο. Η όλη υπόθεση είχε αποκτήσει σημαντικές διαστάσεις, αλλά ο λογοκρινόμενος τύπος περιορίστηκε σε κάποιες λιγοστές αναφορές. Τελικά οι αρχές αρνήθηκαν να χαρακτηρίσουν την έπαυλη διατηρητέα, με την πρόφαση "ότι δεν είχε χαρακτηριστικά ελληνικής παραδοσιακής αρχιτεκτονικής και επομένως δεν χρειαζόταν να προστατευτεί". Η βίλα κατεδαφίστηκε το 1972, την ίδια περίπου εποχή με τις Φυλακές Αβέρωφ. Στη θέση της κατασκευάστηκε 9όροφο κτήριο στο οποίο στεγάζονταν τα γραφεία της Κτηματικής Τράπεζας μέχρι και το 1998, όποτε και συγχωνεύτηκε δια πλήρους απορροφήσεως με την Εθνική Τράπεζα, της οποίας τα γραφεία στεγάζονται στο κτίριο μέχρι και σήμερα.
Γαλήνη Νάξου

Η Γαλήνη είναι πεδινό χωριό, στη δυτική Νάξο, σε υψόμετρο 25-45 μέτρων με 273 κατοίκους (απογραφή 2011). Είναι κτισμένο στην ανατολική πλαγιά λόφου κοντά και δυτικά του χωριού Εγγαρές και βόρεια της Χώρας Νάξου και επί του δυτικού οδικού άξονα Χώρα Νάξου - Εγγαρές - Απόλωνας Νάξου. Αποτελεί την ομώνυμη Τοπική Κοινότητα, η οποία υπάγεται στο Δήμο Νάξου & Μικρών Κυκλάδων. Διαθέτει Δημοτικό Σχολείο. Λόγω της έφορης κοιλάδας οι κάτοικοι ασχολούνται κυρίως με την γεωργία.Δυτικά του χωριού Γαλήνη βρίσκεται το αιολικό πάρκο της πόλης (Χώρας, Νάξου. Λόγω της μικρής σχετικά απόστασής του από την Χώρα παρατηρείται έντονη ανοικοδόμηση σύγχρονων εξοχικών κατοικιών. Ο ιερός ναός του χωριού είναι αφιερωμένος στη Κοίμηση της Θεοτόκου.

 Στα έτη από 1845 έως και 1912 δεν έχουμε σαφή εικόνα του πληθυσμού γιατί στις απογραφές παρουσιάζεται μαζί με τον οικισμό Μητρυιά και αποτελούν τον οικισμό των Εγγαρών. Έτσι στην απογραφή του 1907, έχουμε για τις Εγγαρές 569 κατοίκους, που όμως είναι το άθροισμα των οικισμών Άχαψη (σημερινής Γαλήνης) και Μητρυιά (σημερινές Εγγαρές). Το 1835, ο οικισμός ονομάζεται Άχαψι και έχει 194 κατοίκους. Προσαρτάται στον νεοϊδρυθέντα Δήμο Βίβλου της επαρχίας Νάξου, με έδρα τον οικισμό Γαλανάδο. Το 1845, ο οικισμός καταργείται και μαζί με τον οικισμό Μητρυιά, που επίσης καταργείται αποτελούν τον οικισμό των Εγγαρών, ο οποίος υπάγεται στο Δήμο Βίβλου. Το 1912, καταργείται ο Δήμος Βίβλου. Ο οικισμός μαζί με αυτόν της Μητρυία συναποτελούν την νεοσυσταθείσα κοινότητα και οικισμό των Εγγαρών. Το 1920, κατά την απογραφή, αναγνωρίζεται σαν ανεξάρτητος οικισμός, με το όνομα Άχαψι, ο οποίος υπόκειται στην κοινότητα των Εγγαρών. Το 1932, αποσπάται από την κοινότητα των Εγγαρών γιατί αναγνωρίζεται σαν ανεξάρτητη κοινότητα με την ονομασία Άχαψι και έδρα τον ιδιο τον οικισμό. Το 1955, ο οικισμός από Άχαψη μετονομάζεται σε Γαλήνη, όπως και η ομώνυμη κοινότητα. Το 1997, με την εφαρμογή του προγράμματος Καποδίστριας (νόμος 2539/97), η κοινότητα Γαλήνης καταργείται και ο οικισμός της Γαλήνης προσαρτάται στο Δήμο Νάξου με έδρα τον οικισμό Χώρα της Νάξου. Συγκεκριμένα, με το πρόγραμμα Καποδίστριας υπαγόταν στο Δημοτικό Διαμέρισμα Γαλήνης, του Δήμου Νάξου, του νομού Κυκλάδων, στο γεωγραφικό διαμέρισμα Νήσων Αιγαίου Πελάγους. Το 2010, με την εφαρμογή του προγραμματος Καλλικράτης (νόμος 3852/2010), ο οικισμός της Γαλήνης προσαρτάται, μαζί με ολόκληρο το Δήμο Νάξου όπου ανήκε προηγουμένως, στο νεοσύστατο Δήμο Νάξου & Μικρών Κυκλάδων.Σήμερα, μετά τη τελευταία μεταβολή του 2010 (πρόγραμμα Καλλικράτης), αποτελεί την Τοπική Κοινότητα Γαλήνης, η οποία υπάγεται στη Δημοτική Ενότητα Νάξου, του δήμου Νάξου και Μικρών Κυκλάδων, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου. "Εγκυκλοπαίδεια Πάπυρος Larousse Britannica" τομ.16ος, σελ.51. Πολυμέσα σχετικά με το θέμα Galini (Naxos) στο Wikimedia Commons
Μυοπάθεια

Στην ιατρική, η μυοπάθεια είναι μία μυική πάθηση στην οποία οι μυικές ίνες δεν λειτουργούν για κάποιον από τους πολλούς υπάρχοντες λόγους, οδηγώντας στην μυική αδυναμία. Όπως λέει και η ίδια η λέξη, μυοπάθεια σημαίνει πάθηση του μυός. Αυτό το νόημα υποδεικνύει ότι το κύριο πρόβλημα βρίσκεται εντός του μυός, και όχι στα νεύρα (νευροπάθειες ή νευρογενείς διαταραχές) ή στον εγκέφαλο. Οι μυικές κράμπες, η δυσκαμψία και οι σπασμοί μπορούν επίσης να σχετίζονται με τη μυοπάθεια. Οι παθήσεις των μυών ταξινομούνται ως νευρομυικής ή μυοσκελετικής φύσης. Ορισμένες καταστάσεις, όπως η μυοσίτιδα, μπορούν να θεωρηθούν και νευρομυικής και μυοσκελετικής φύσης.

 Επειδή η μυοπάθεια είναι ένας γενικός όρος, διακρίνονται αρκετές ομάδες, που χωρίζονται σε συγγενείς και επίκτητες Μυικές δυστροφίες Μυοτονία Συγγενείς μυοπάθειες Μιτοχονδριακές μυοπάθειες Οικογενείς περιοδικές παραλύσεις Φλεγμονώδεις μυοπάθειες Μεταβολικές μυοπάθειες Πολυμυοσίτιδα και Δερματομυοσίτιδα Οστεοποιός μυίτιδα Ραβδομυόλυση and μυογλοβινουρία Αλκοολική μυοπάθεια Μυική αδυναμία, μυικές κράμπες, δυσκαμψία και τέτανος. Επειδή τα διάφορα είδη μυοπαθειών προκαλούνται μέσω διαφορετικών οδών, δεν υπάρχει μία μεμονωμένη θεραπεία για τις μυοπάθειες. Η θεραπεία ποικίλει από την αντιμετώπιση των συμπτωμάτων έως τις πολύ συγκεκριμένες θεραπείας στις οποίες στοχεύεται το αίτιο. Οι θεραπείες σήμερα περιλαμβάνουν την φαρμακοθεραπεία, την φυσιοθεραπεία, τους κηδεμόνες υποστήριξης, το χειρουργείο, και ακόμη και τον βελονισμό.
Τομέας Κιμάμπα

Ο Τομέας Κιμάμπα (Kimamba Division) είναι μια μεσόγεια περιοχή και πρώην διοικητικό τμήμα στην Περιοχή Κιλόσα στην Περιφέρεια Μορογκόρο της Τανζανίας. Το 1988 ο Τομέας διαχωρίστηκε στα Τμήματα Κιμάμπα 'Α' (Kimamba 'B) και Κιμάμπα 'Β' (Kimamba 'B).

 Η ονομασία Κιμάμπα (Kimamba), στα Ελληνικά προφέρεται Κι-μά-μου-μπα. Αντιθέτως, στα Σουαχίλι, συλλαβίζεται Ki-ma-mu-ba. Η Κιμάμπα και η γύρω περιοχή της, έχει εδάφη γόνιμα και παραγωγικά είναι δε κατάλληλη για γεωργική καλλιέργεια. Κατά το 1950, στην Κιμάμπα κατοικούσαν λιγοστοί Έλληνες, εκ των οποίων ορισμένοι από αυτούς ήσαν: Στην Κιμάμπα, υπήρχε Ελληνική Κοινότητα, στην οποίαν υπάγονταν και οι Έλληνες από την Κιλόσα και το Μορογκόρο. Κατά το 1950, Πρόεδρος ήταν ο Θεόδωρος Αλεξ. Σκούταρης και Γεν. Γραμματέας ο Αναστάσιος ΒασταρδάνηςΣτην Κιμάμπα, χτίστηκε με δαπάνη των Δάμωνος Σαπουντζόγλου, Θεόδωρου Αλεξ. και Φωτίου Κοντοπούλου (από την Κιλόσα) η τρίτη Ελληνική Ορθόδοξη εκκλησία (μετά από αυτήν του Μόσι και του Νταρ ες Σαλάαμ) στην Τανγκανίκα. Η Κιμάμπα 'Α' (Kimamba 'Α) είναι μια μεσόγεια περιοχή και διοικητικό τμήμα στην Περιοχή Κιλόσα στην Περιφέρεια Μορογκόρο της Τανζανίας. Το τμήμα δημιουργήθηκε το 1988 από τον διαχωρισμό του πρώην Τομέα Κιμάμπα (Kimamba Division) και το 2002 είχε πληθυσμό 5.663 κατοίκους.Το τμήμα περιλαμβάνει το Νοσοκομείο Kimamba. Η Κιμάμπα 'Β' (Kimamba 'B) είναι μια μεσόγεια περιοχή και διοικητικό τμήμα στην Περιοχή Κιλόσα στην Περιφέρεια Μορογκόρο της Τανζανίας. Το τμήμα δημιουργήθηκε το 1988 από τον διαχωρισμό του πρώην Τομέα Κιμάμπα (Kimamba Division) και το 2002 είχε πληθυσμό 4.899 κατοίκους. Κιλόσα Περιοχή Κιλόσα Περιφέρεια Μορογκόρο Διοικητικές υποδιαιρέσεις της Τανζανίας Παραπομπές σημειώσεων
Νικόλαος Κεραμεύς

Ο Νικόλαος Κεραμεύς ήταν επιφανής ιατροφιλόσοφος του 17ου αιώνα. Γεννήθηκε στα Ιωάννινα στα τέλη του 16ου ή τις αρχές του 17ου αιώνα. Σπούδασε φιλοσοφία, ιατρική και θεολογία πιθανώς στην Ιατροφιλοσοφική Σχολή της Πάδοβας στην Ιταλία. Μετά τις σπουδές του εγκαταστάθηκε στη Βενετία και στη συνέχεια στις Παραδουνάβιες Ηγεμονίες. Στο Ιάσιο δίδαξε ιατρική και την ελληνική γλώσσα. Απεβίωσε στο Ιάσιο το 1663 και ενταφιάστηκε στη Μονή των Αγίων Αποστόλων Cetatuia, στην οποία άφησε και την αξιόλογη βιβλιοθήκη του.

 Ο Κεραμέας συνέγραψε μεταξύ άλλων τα παρακάτω: «Αντέγκλημα κατά των εγκαλούντων αδίκως κατά της μιας μαι μόνης αγίας καθολικής και αποστολικής θεονύμφου του Χριστού εκκλησίας». Το έργο αυτό συντάχθηκε το 1656 κατόπιν προτροπής του πατριάρχη Κωνσταντινουπόλεως Παρθενίου Γ΄ (1656-1657), και εκδόθηκε από τον Πατριάρχη Ιεροσολύμων Δοσίθεο στον «Τόμο Χαράς». Αντιρρητικά κατά της αρχής του Πάπα της Ρώμης εις 83 τμήματα. Το σύγγραμμα αυτό μνημονεύεται από τον Πατριάρχη Δοσίθεο στον «Τόμο Χαράς», και στην ιστορία των Πατριαρχών Ιεροσολύμων. Περί φιλίας και έρωτος Σύντομος έκδοσις του θεωρητικού μέρους της ιατρικής (χειρόγραφη πραγματεία που φυλάσσεται σήμερα στην Εθνική Βιβλιοθήκη της Αυστρίας (Βιέννη)). Ανδρόνικος Δημητρακόπουλος (1872). Ορθόδοξος Ελλάς : ήτοι περί των Ελλήνων των γραψάντων κατά Λατίνων και περί των συγγραμμάτων αυτών. Εν Λειψία: Τύποις Μέτζγερ και Βίττιγ. σελίδες 159. Ανακτήθηκε στις 12 Δεκεμβρίου 2010. Αθανάσιος Ι. Γκιάλας: Η ελληνική Ιατρική και οι Έλληνες ιατροί από της Αλώσεως μέχρι της Εθνεγερσίας, βραβείο Ακαδημίας Αθηνών, Αθήναι 1979, σελ. 52 Γ. Ζαβίρας: Νέα Ελλάς, έκδοσις Γ. Κρέμου, Αθήναι 1872, σελ. 474 Vassiliki Tzoga, "Une lettre inédite de l' iatrophilosophe Nicolaos Kerameus (ca. début XVIIe s. - 1663) adressée au patriarche de Jérusalem Nectaire (1605-1676) selon le cod. ΜΠΤ 254'', Revue des études sud-est européennes (RESEE) LIII/53 (2015) 155-196, Institute of south-east european studies, Romanian Academy. Βασιλική Χ. Τζώγα, «΄Ότι η ψυχή ουκ έστι κράσις ως υπέθετο Γαληνός΄΄. Μια ανέκδοτη πραγματεία του ιατροφιλοσόφου Νικολάου Κεραμέως κατά τον κώδικα Atheniensis 1172», Κάτοπτρον Νεοελληνικής Φιλοσοφίας, τόμ. Γ΄ (2016), 239 - 272. Πανεπιστήμιο Ιωαννίνων, Τομέας Φιλοσοφίας, Εργαστήριο Ερευνών Νεοελληνικής Φιλοσοφίας.
Πρωτάθλημα Ελλάδας κέρλινγκ

Το πανελλήνιο πρωτάθλημα κέρλινγκ διεξάγεται υπό την αιγίδα της Ελληνικής Ομοσπονδίας Κέρλινγκ. Διεξήχθη για πρώτη φορά στις 21 Μαρτίου του 2007 στις παρυφές του Παρνασσού, 10 χλμ. έξω από την Αράχωβα. Τον πρώτο πανελλήνιο τίτλο κατέκτησε ο ΑΓΣ Αιγάλεω. Το δεύτερο πανελλήνιο πρωτάθλημα διεξήχθη στο Γιαμίκοβο της Βουλγαρίας το 2008 και έλαβαν μέρος συνολικά 15 σύλλογοι. Μετά το 2008,η το άθλημα δεν έχει καθόλου αγωνιστική δράση.

 Η Ελληνική Ομοσπονδία Κέρλινγκ ιδρύθηκε το 2001 από είκοσι σωματεία του καράτε. Πρόεδρος της Ομοσπονδίας έγινε ο Αλέξανδρος Ρίζος και εκπρόσωπός της ορίστηκε ο Γιώργος Γερόλυμπος, πρόεδρος της Ομοσπονδίας Καράτε . Στις εκλογές της EOE το 2005, ψήφισε και εκπρόσωπος της ομοσπονδίας κέρλινγκ.. 1η θέση ΑΓΣ Αιγάλεω 2η θέση ΑΣΚ Λέοντες Νέας Σμύρνης 3η θέση ΑΣΚ Άφθαρτος Μαχητής 1η θέση ΑΣΚ Μοσχάτου 2η θέση ΑΣΑΠΤ Καλλιθέας 3η θέση ΑΣ Ροδολίβος (Σερρών) Έλαβαν μέρος 20 σύλλογοι. Ιστότοπος της Ελληνικής Ομοσπονδίας Κέρλινγκ (Ε.Ο.ΚΕ) Αρχειοθετήθηκε 2010-12-09 στο Wayback Machine.
Εθνική Βιβλιοθήκη της Μιανμάρ

Η Εθνική Βιβλιοθήκη της Μιανμάρ (βιρμανικά: အမျိုးသားစာကြည့်တိုက်) (NLM) είναι η εθνική βιβλιοθήκη που βρίσκεται στο Νέπιντο, την πρωτεύουσα της Μιανμάρ. Υπάρχει επίσης υποκατάστημα στην πρώην πρωτεύουσα Γιανγκόν. Η βιβλιοθήκη υπάγεται διοικητικά στο Υπουργείο Θρησκευτικών Υποθέσεων και Πολιτισμού της Μιανμάρ.

 Η Εθνική Βιβλιοθήκη δημιουργήθηκε από την Ελεύθερη Βιβλιοθήκη Μπερνάρ, η οποία άνοιξε το 1883 κατά τη διάρκεια της βρετανικής αποικιοκρατίας. Η Βιβλιοθήκη Μπερνάρ μετονομάστηκε σε Κρατική Βιβλιοθήκη υπό τη διαχείριση του Υπουργείου Πολιτισμού το 1952 και μετονομάστηκε σε Εθνική Βιβλιοθήκη το 1967. Η βιβλιοθήκη στεγάστηκε αρχικά στο κτίριο Jubilee Hall, ύστερα μεταφέρθηκε στην οδό Pansodan Road, στη συνέχεια μετακόμισε στην προτελευταία της στέγη στο Τάμγουε, και τελικά μετέβη στη σημερινή της θέση στο Yankin τον Οκτώβριο του 2008 . Η βιβλιοθήκη φιλοξενεί περισσότερα από 220.000 βιβλία, χωρισμένα σε 10 τμήματα . Η συλλογή της βιβλιοθήκης περιελάμβανε περίπου 618.000 βιβλία και περιοδικά, καθώς και 15.800 σπάνια και πολύτιμα χειρόγραφα. Ωστόσο, το 2006, η στρατιωτική κυβέρνηση ανήγγειλε ένα σχέδιο για τη μεταφορά μεγάλου μέρους της συλλογής της σε μια νέα Εθνική Βιβλιοθήκη στο Νέπιντο και για τη δημοπράτηση του 8-όροφου κτιρίου και του οικοπέδου στην περιοχή Τάμγουε. Τον Οκτώβριο του 2008, η Εθνική Βιβλιοθήκη μεταφέρθηκε στη σημερινή της θέση. Η συλλογή παλαιών βιρμανικών κειμένων της βιβλιοθήκης περιλαμβάνει 16.066 επιγραφές σε φύλλα φοίνικα, 1972 parabaik (διπλωμένες πινακίδες γραφής από χαρτί, ύφασμα ή μέταλλο) και 345 χειρόγραφα διάσημων συγγραφέων. Το τμήμα συντήρησης και διατήρησης της βιβλιοθήκης, που ιδρύθηκε το 1993, συντηρεί τακτικά σπάνια τα βιρμανικά χειρόγραφα . Η Εθνική Βιβλιοθήκη είναι μέλος της Διεθνούς Ομοσπονδίας Ενώσεων Βιβλιοθηκών και Ιδρυμάτων και της Ομάδας Εθνικών Βιβλιοθηκών-Νοτιοανατολικής Ασίας. Κατάλογος μεγαλύτερων βιβλιοθηκών Παγκόσμια Ψηφιακή Βιβλιοθήκη Europeana Ευρωπαϊκή Βιβλιοθήκη Μιανμάρ Νέπιντο Επίσημη ιστοσελίδα Αρχειοθετήθηκε 2018-10-16 στο Wayback Machine.
Κουέντιν Σμιθ

Ο Κουέντιν Σμιθ (Quentin Smith, 27 Αυγούστου 1952 στη Νέα Υόρκη) είναι καθηγητής φιλοσοφίας στο Πανεπιστήμιο του Δυτικού Μίσιγκαν. Έχει εργαστεί στη φιλοσοφία του χρόνου, τη φιλοσοφία της γλώσσας, τη φιλοσοφία της φυσικής και τη φιλοσοφία της Θρησκείας. Ο Σμιθ έχει δημοσιεύσει πάνω από 140 άρθρα και έχει συγγράψει βιβλία, μόνος του ή με άλλους, ενώ επιμελήθηκε επτά βιβλία. Ήταν ο εκδότης του Prometheus Books και επικεφαλής εκδότης του ακαδημαϊκού περιοδικού Philo από το 2001 έως το 2007. Γνωστές είναι οι συνομιλίες (debate) που είχε με τον θεϊστή φιλόσοφο William Lane Craig για την ύπαρξη του Θεού.

 Ο Σμιθ μεγάλωσε στον Καναδά. Έλαβε το πρώτο του πτυχίο στη φιλοσοφία από το Antioch College και διδακτορικό στο Boston College. Δούλεψε ως βοηθός καθηγητής φιλοσοφίας στο Πανεπιστήμιο του Κεντάκι. Ο Σμιθ ένιωθε πως δεν μπορούσε να χάνει τον χρόνο του διδάσκοντας και παραιτήθηκε από το πανεπιστήμιο για να γίνει ανεξάρτητος ερευνητής. Τελικά προσελήφθη ως καθηγητής φιλοσοφίας στο Πανεπιστήμιο του Δυτικού Μίσιγκαν το 1993 και συνταξιοδοτήθηκε το 2015. Epistemology: New Essays (Editor) Oxford: Oxford University Press, 2008. (ISBN 0-19-926494-5) Einstein, Relativity and Absolute Simultaneity. (co-edited with William Lane Craig). New York: Routledge, 2007. (ISBN 978-0-415-70174-7) Time, Tense and Reference (co-edited with A. Jokic, and contributing author). Cambridge MA: MIT Press, October 2003. (ISBN 0-262-10098-3) Consciousness: New Philosophical Perspectives (co-edited with A. Jokic, and contributing author). Oxford: Oxford University Press, January 2003. (ISBN 0-19-924129-5) Ethical and Religious Thought in Analytic Philosophy of Language. New Haven: Yale University Press, 1997. Pp. 264. (ISBN 0-300-06212-5) Time, Change and Freedom. (co-authored with L. Nathan Oaklander). New York: Routledge, 1995, pp. 218. (ISBN 0-415-10249-9) The New Theory of Time. (co-authored and co-edited with L. Nathan Oaklander). New Haven: Yale University Press, 1994. Pp. 378. (ISBN 0-300-05796-2) Theism, Atheism and Big Bang Cosmology. (co-authored with William Lane Craig). Oxford: Oxford University Press, 1993. Pp. 357. (ISBN 0-19-826383-X) Language and Time. First Edition. New York. Oxford University Press. 1993. pp. 259. (ISBN 0-19-515594-7) The Felt Meanings of the World: A Metaphysics of Feeling. Purdue University Press :West Lafayette, 1986 (Paperback 2010). (ISBN 0-911198-76-8) Αθεϊσμός Κοσμολογικό επιχείρημα Quentin Smith's faculty page for Western Michigan University. Quentin Smith's website (archive). Quentin Smith's "Closer To Truth" (PBS) interviews with Robert Lawrence Kuhn (2008). Quentin Smith's collection of essays at Infidels.org. The Sci Phi Show: "Outcast (#26)": "Interview with Dr. Quentin Smith" (00:37:09 minutes long) (2006). Video of Veritas Forum-sponsored discussion on "Science and Religion" στο YouTube featuring Quentin Smith, William Lane Craig, Alvin Plantinga, and Richard Gale at California Polytechnic State University (2004). Stephen Neale and Jim Holt on the Saul Kripke plagiarism controversy.
Φρειδερίκος του Άνχαλτ

Ο Φρειδερίκος, γερμ. Friedrich (11 Απριλίου 1938 - 9 Οκτωβρίου 1963) από τον Οίκο των Ασκάνια ήταν διάδοχος (1938-47), μετά τιτουλάριος πρίγκιπας του Άνχαλτ (1947-1963) και επικεφαλής του Οίκου.

 Ήταν ο πρωτότοκος γιος του Ιωακείμ-Ερνέστου πρίγκιπα του Άνχαλτ και της Έντα/Έντιτα-Καρλόττας φον Στέφανι-Μάρβιτς. Γεννήθηκε στο κάστρο Μπάλλενσταϊν, που ανήκε στον δουκικό Οίκο των Άνχαλτ. Η μητέρα του ήταν η δεύτερη σύζυγος του πατέρα του και ήταν υιοθετημένη από τους φον Στέφανι-Μάρβιτς. Ο πατέρας του φυλακίστηκε από τους Σοβιετικούς στο Ειδικό Στρατόπεδο Συγκέντρωσης Νο 2 (πρώην Στρατόπεδο Συγκέντωσης των Ναζί στο Μπούχενβαλτ) και απεβίωσε εκεί το 1947. Τον διαδέχθηκε ως τιτουλάριος πρίγκιπας του Άνχαλτ και επικεφαλής του Οίκου. Ο θείος του Ευγένιος διεκδίκησε τη διαδοχή. Το 1963 είχε ένα δυστύχημα με το αυτοκίνητο και απεβίωσε στο Μόναχο σε ηλικία 25 ετών άγαμος· τον διαδέχθηκε ο νεότερος αδελφός του Εδουάρδος. House of Anhalt-Askanien Online Gotha
Dystopia

Dystopia είναι ο τίτλος του δέκατου άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε τον Οκτώβριο του 2011 μέσω της δισκογραφικής εταιρείας "Century Media".

 Τον Μάρτιο του 2011, ο Ματ Μπάρλοου ανακοίνωσε την αποχώρηση του από το συγκρότημα λόγω οικογενειακών υποχρεώσεων. Περιόδευσε για τελευταία φορά με τους Iced Earth το καλοκαίρι του ίδιου έτους, δίνοντας την τελευταία του συναυλία στο φεστιβάλ του Wacken, στις 6 Αυγούστου 2011. Το συγκρότημα ανακοίνωσε την ένταξη του πρώην τραγουδιστή των Into Eternity, Στου Μπλοκ, στη σύνθεση του, με τον οποίο ξεκίνησαν τις ηχογραφήσεις του δέκατου δίσκου τους τον Μάιο του 2011.Στις 27 Ιουνίου 2011, οι Iced Earth κυκλοφόρησαν το DVD "Festivals of the Wicked", το οποίο αποτελούνταν από εμφανίσεις τους σε διάφορα φεστιβάλ του 2007 και του 2008. Δύο μήνες αργότερα, κυκλοφόρησε μία επανεκτέλεση του κομματιού "Dante's Inferno", από τον δίσκο "Burnt Offerings".Το "Dystopia" κυκλοφόρησε στις 17 Οκτωβρίου 2011, ανεβαίνοντας στο # 67 του Billboard και το Top-30 στη Γερμανία και τη Σουηδία. Οι κριτικές που έλαβε ήταν θετικές, με το "Allmusic" να του δίνει τρία αστέρια με άριστα τα πέντε και το "Metal Storm" με 8,1 / 10.Η περιοδεία για την προώθηση του δίσκου, χαρακτηρίστηκε ως η μεγαλύτερη που πραγματοποίησε ποτέ το συγκρότημα, δίνοντας 133 συναυλίες σε όλο τον κόσμο. Ξεκίνησε στις 30 Οκτωβρίου του 2011 από το Μπόχουμ της Γερμανίας και ολοκληρώθηκε στις 21 Δεκεμβρίου 2012 στο Ρότερνταμ της Ολλανδίας. Κατά τη διάρκεια της περιοδείας, αποχώρησε από το συγκρότημα ο μπασίστας Φρέντι Βιντάλες, δίνοντας τη θέση του στον Λουκ Άπλτον. Παράλληλα, έγινε γνωστό ότι είχαν ηχογραφήσει τη συναυλία τους στην Κύπρο στις 19 Αυγούστου 2012, η οποία κυκλοφόρησε αργότερα ως "Live in Ancient Kourion". Dystopia (άλμπουμ) Επίσημη κυκλοφορία: 17 Οκτωβρίου 2011 Η σύνθεση του συγκροτήματος κατά την ηχογράφηση του "Dystopia" είχε την εξής μορφή: Στου Μπλοκ - φωνητικά Τζον Σέιφερ - κιθάρα, φωνητικά Τρόι Στιλ - κιθάρα Φρέντι Βιντάλες - μπάσο, φωνητικά Μπρεντ Σμέντλι - τύμπαναΓκεστ συμμετοχέςΤζιμ Μόρις - φωνητικά Χάουαρντ Χελμ - φωνητικά Λίντσεϊ Βίτολα - φωνητικά Dystopia - Iced Earth | Songs, Reviews, Credits, Awards | AllMusic Dystopia | The Official Iced Earth Website Iced Earth - Dystopia - Encyclopaedia Metallum: The Metal Archives
349

Η τρέχουσα σελίδα αφορά το έτος 349 κατά το Γρηγοριανό ημερολόγιο Το έτος 349 (CCCXLIX ) ήταν ένα κοινό έτος που ξεκινούσε την Κυριακή. Εκείνη την εποχή ήταν γνωστό ως το Έτος των Υπάτων Λιμεννίου και Κατυλίνου (ή, λιγότερο γνωστό, το Έτος 1102 από Κτήσεως Κόσμου). Η ονομασία 349 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

 Ασία Ο Αυτοκράτορας Σι Ζουν πεθαίνει μετά από μία βραχύβια θητεία 183 ημερών. Αυτός και η μητέρα του Αυτοκράτειρα Τζανγκ Γινγκτάο εκτελούνται. Ο γιος του Σι Τζιέν το διαδέχεται ως αυτοκράτορα των Τζιέ στο Μετέπειτα Τζάο. Οι Μου-Τζονγκ (Πρωτο-Μογγόλοι) παίρνουν τον έλεγχο της Βόρειας Κίνας. Ιωάννης ο Χρυσόστομος, αρχιεπίσκοπος Κωνσταντινουπόλεως (προσεγγιστικό έτος γέννησης) (πεθαίνει το 407) Αυτοκράτειρα Λου, σύζυγος του αυτοκράτορα Σι Χου (γεννιέται το 318) Σι Χου, αυτοκράτορας των Τζιέ στο Μετέπειτα Τζάο (γεννιέται το 295) Σι Σι, αυτοκράτορας και αδελφός του Σι Ζουν (γεννιέται το 339) Σι Ζουν, αυτοκράτορας των Τζιέ στο Μετέπειτα Τζάο Ουέι Σουό, καλλιγράφος της Δυναστείας των Τζιν (γεννιέται το 272) Αυτοκράτειρα Τζανγκ, σύζυγος του αυτοκράτορα Σι Ζουν Αυτοκράτειρα Τζανγκ Γινγκτάο, μητέρα του αυτοκράτορα Σι Ζουν
Δήμος Πύλου

Ο Δήμος Πύλου ήταν δήμος του νομού Μεσσηνίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο Δήμο Πύλου-Νέστορος. Βρισκόταν στο δυτικό τμήμα του νομού, στις ακτές του Ιονίου. Ο δήμος αποτελούταν από 11 δημοτικά διαμερίσματα, και είχε συνολικό πληθυσμό 5.287 κατοίκους σύμφωνα με την απογραφή του 2011 (2001: 5.402). Έδρα του ήταν η Πύλος.

 Ο δήμος περιλάμβανε το 2011 τα παρακάτω δημοτικά διαμερίσματα και οικισμούς: Δ.δ. Πύλου 2.767 (2001: 2.561) η Πύλος 2.345 (2001: 2.104) η Γιάλοβα 275 (2001: 258) το Ελαιόφυτο 81 (2001: 102) το Παλαιόνερο 19 (2001: 27) η Σφακτηρία (νησίδα) 0 (2001: 0) η Σχινόλακκα 47 (2001: 70) Δ.δ. Αμπελοκήπων 99 (2001: 119) οι Αμπελόκηποι 35 (2001: 54) οι Κάτω Αμπελόκηποι 64 (2001: 65) Δ.δ. Γλυφάδας -- η Γλυφάδα 219 (2001: 251) Δ.δ. Ικλαίνης -- η Ίκλαινα 313 (2001: 361) Δ.δ. Καλλιθέας 664 (2001: 710) η Καλλιθέα 629 (2001: 664) η Αραπόλακκα 35 (2001: 46) Δ.δ. Κυνηγού -- ο Κυνηγός 258 (2001: 361) Δ.δ. Μεσοχωρίου -- το Μεσοχώρι 157 (2001: 219) Δ.δ. Παππουλίων 187 (2001: 225) τα Παππούλια 103 (2001: 123) ο Πλάτανος 84 (2001: 102) Δ.δ. Πηδάσου -- η Πήδασος 166 (2001: 146) Δ.δ. Πύλας 147 (2001: 190) η Πύλα 121 (2001: 151) τα Μπαλοδημαίικα 26 (2001: 39) Δ.δ. Χωματάδας 310 (2001: 323) η Χωματάδα 185 (2001: 181) τα Περιβολάκια 125 (2001: 142) Ο δήμος συστάθηκε στον νομό Μεσσηνίας στις 21 Απριλίου 1835 με έδρα τον οικισμό Πύλος. Λειτούργησε από το 1835 ως το 1912 οπότε υποβιβάστηκε σε κοινότητας και ξανά από το 1946 ως την κατάργησή του, το 2010, οπότε συγχωνεύτηκε στον νέο, διευρυμένο δήμο Πύλου - Νέστορος. δήμος Πύλου Αρχειοθετήθηκε 2021-01-26 στο Wayback Machine.
Ισπανικό πρωτάθλημα ποδοσφαίρου ανδρών 2015-16

Το Ισπανικό πρωτάθλημα ποδοσφαίρου ανδρών 2015-16 είναι το 85ο πρωτάθλημα της Ισπανικής λίγκας. Ξεκίνησε στις 15 Αυγούστου 2015 και ολοκληρώθηκε στις 15 Μαΐου 2016 με πρωταθλήτρια την Μπαρτσελόνα για 24η φορά στην ιστορία της.

 20 συνολικά ομάδες συμμετέχουν στο πρωτάθλημα, 17 εκ των οποίων προέρχονται από το πρωτάθλημα της περιόδου 2014-15, όπου και εξασφάλισαν την παραμονή τους στην κατηγορία. 3 ομάδες προβιβάστηκαν από την Σεγούντα Ντιβιζιόν 2014-15: η Ρεάλ Μπέτις, η Σπόρτινγκ Χιχόν και η Λας Πάλμας. Η Αλμερία, η Κόρδοβα και η Έλτσε υποβιβάστηκαν στην Σεγούντα Ντιβιζιόν 2015-16. Τελευταία ενημέρωση: 10 Μαρτίου 2016. Πηγή: La Liga Εδώ βλέπετε ποιοι παίκτες έχουν πετύχει τα περισσότερα γκολ στο πρωτάθλημα. Εδώ βλέπετε ποιοι παίκτες έχουν δώσει τις περισσότερες ασίστ στο πρωτάθλημα. Επίσημος ιστότοπος της La Liga Ομάδες - Βαθμολογία - Αποτελέσματα
Εξωηλιακός κομήτης

Η ονομασία εξωηλιακός κομήτης αναφέρεται στους κομήτες οι οποίοι βρίσκονται εκτός του Ηλιακού Συστήματος, συμπεριλαμβανομένων των διαστρικών κομητών και των κομητών οι οποίοι βρίσκονται σε τροχιά γύρω από άλλους αστέρες εκτός του Ήλιου. Οι παρατηρήσεις των κομητών, και ιδιαίτερα των εξωηλιακών κομητών, παρέχουν σημαντικά στοιχεία για την κατανόηση του σχηματισμού των πλανητών.

 Οι πρώτοι εξωηλιακοί κομήτες εντοπίστηκαν το 1987 στην περιοχή βήτα Οκρίβα, ένα πολύ νεαρό σε ηλικία αστέρα τύπου Α. Έως τις αρχές του 2016 είχαν παρατηρηθεί συνολικά 11 αστέρες στην περιοχή των οποίων έχει παρατηρηθεί η θεωρηθεί πιθανή.Οι εξωηλιακοί κομήτες, όπως και στην περίπτωση των εξωηλιακών πλανητών, ανιχνεύονται μέσω της τεχνικής της φασματοσκοπίας όταν περνούν μπροστά από τον αστέρα του πλανητικού συστήματος στο οποίο βρίσκονται, καθώς όταν συμβαίνει αυτό παρατηρείται μεταβολές στην λαμπρότητα του αστέρα. Άλλες παρατηρήσεις σχετικά με τους κομήτες αυτούς, αφορούν και την ανακάλυψη ενός νεφελώματος στην περιοχή του 49 Κήτους το οποίο θεωρείται πως δημιουργήθηκε από τις προσκρούσεις κομητών στο συγκεκριμένο πλανητικό σύστημα. Όλα τα εξωηλιακά συστήματα στα οποία έχουν βρεθεί κομήτες βρίσκονται γύρω από πολύ νέους σε ηλικία αστέρες τύπου Α. βήτα Οκρίβα, HR 10, 51 Οφιούχου, HR 2174, 49 Κήτους, 5 Αλωπεκός, 2 Ανδρομέδας, HD 21620, HD 42111, HD 110411, HD 172555 Διαστρικός κομήτης Εξωηλιακός πλανήτης Ορφανός πλανήτης Extrasolar Comets - NASA Αρχειοθετήθηκε 2013-02-17 at Archive.is
742 Εντισόνα

Η Εντισόνα (Edisona) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,416. Ανακαλύφθηκε το 1913 από τον Γερμανό αστρονόμο Φραντς Κάιζερ, που παρατηρούσε από τη Χαϊδελβέργη, και πήρε το όνομά της από το επώνυμο του Αμερικανού εφευρέτη Τόμας Έντισον.

 Η μέση διάμετρος της Εντισόνας εκτιμάται σε 45,6 χιλιόμετρα. Ο φασματικός τύπος της είναι K ή S (λιθώδης), ενώ το άλβεδό της είναι 0,1286. Η Εντισόνα περιστρέφεται γύρω από τον εαυτό της μία φορά κάθε 18 ώρες και 23 λεπτά, μία αρκετά αργή περιστροφή για αστεροειδή. Τροχιά από το JPL (Java) / Εφημερίδα
ΤΟΜΠ Λεωνίδας

Το Τεθωρακισμένο Όχημα Μεταφοράς Προσωπικού (ΤΟΜΠ) Λεωνίδας είναι στρατιωτικό όχημα, κατασκευασμένο στην Ελλάδα από την Ελληνική Βιομηχανία Οχημάτων. Βρίσκεται σε επιχειρησιακή χρήση από τον Ελληνικό Στρατό την Εθνική Φρουρά της Κύπρου και το στρατό της Βόρειας Μακεδονίας. Τα οχήματα αυτά του Ελληνικού Στρατού υπέστησαν πριν από μερικά χρόνια μικρές σε έκταση αναβαθμίσεις.

 Το «Λεωνίδας» αντιπροσώπευε μια προσπάθεια της ΕΛΒΟ να κατασκευάσει ένα δικό της προηγμένο ΤΟΜΠ. Πήρε το όνομά του από τον Λεωνίδα της Σπάρτης. Η πρώτη έκδοση του «Λεωνίδας» ήταν το αυστριακό ΤΟΜΠ Saurer 4K 4FA που κατασκευάστηκε με μικρές τροποποιήσεις από την ελληνική εταιρεία (τότε γνωστή ως Steyr Hellas S.A.) από το 1981 έως το 1998. Η αρχική παραγωγή ήταν ουσιαστικά συναρμολόγηση, ωστόσο η ελληνική δράση αυξήθηκε σταδιακά. Η ανάπτυξη της κατασκευής του «Λεωνίδας ΙΙ» περιλάμβανε εκτεταμένη τροποποίηση του προηγούμενου μοντέλου. Αυτό έγινε από την ΕΛΒΟ το 1987 με στόχο την κατασκευή ενός νέου τεθωρακισμένου οχήματος μάχης (ΤΟΜΑ). Η νέα έκδοση είχε βάρος 18,8 τόνους και χρησιμοποιούσε κινητήρα 450 ίππων με μέγιστη ταχύτητα 70 χλμ/ώρα. Η κατασκευή του πυργίσκου έγινε θέμα συζητήσεων στις οποίες συμμετείχαν ενδιαφερόμενες εταιρείες (προτάθηκαν τρεις εκδόσεις με διαφορετικούς τύπους πυργίσκων, ενώ υπήρχαν αιτήματα να κατασκευαστεί ο πυργίσκος από την EBO), αλλά τελικά το όχημα κατασκευάστηκε χωρίς πυργίσκο. Παράχθηκαν περίπου 700, εκ των οποίων ένας αριθμός εξήχθη στην Κύπρο και την ΠΓΔΜ. Τα σχέδια για περαιτέρω ανάπτυξη του οχήματος ως «Λεωνίδας ΙΙΙ» για διαφορετικούς ρόλους εγκαταλείφθηκαν το 2002, καθώς το όχημα θεωρήθηκε ξεπερασμένο. Η ΕΛΒΟ συνέχισε τις προσπάθειες για την κατασκευή ενός ΤΟΜΑ ξεκινώντας συνεργασία το 1988 με την Steyr-Daimler-Puch της Αυστρίας για την κοινή ανάπτυξη, αλλά σύντομα αποσύρθηκε λόγω του υψηλού κόστους του οχήματος σε σύγκριση με τις προδιαγραφές του Ελληνικού Στρατού όμως συνεχίστηκε η ανάπτυξη με την αυστριακή εταιρεία, έχοντας ως αποτέλεσμα το ASCOD. Τελικά η ΕΛΒΟ δούλεψε μόνη της, αναπτύσσοντας ένα εντελώς νέο τεθωρακισμένο όχημα μάχης πεζικού το 1998, το Κένταυρος. Ελλάδα - 491 Λεωνίδας Ι/ΙΙ Κύπρος - 197 Λεωνίδας ΙΙ Βόρεια Μακεδονία - 12 Λεωνίδας ΙΙ
Νταλανζαντγκάντ

Το Νταλαντζαντγκάντ (μογγολικά: Даланзадгад, ᠳᠠᠯᠠᠨᠵᠠᠳᠠᠭᠠᠳ) είναι η πρωτεύουσα του αϊμάγκ Ομνογκόβι στην Μογγολία. Βρίσκεται 540 χιλιόμετρα νότια της εθνικής πρωτεύουσας Ουλάν Μπατόρ. Το υψόμετρο του κέντρου της πόλης είναι 1.470 μέτρα. Το 2011, η πόλη είχε πληθυσμό 19,396 κατοίκων.

 Το Αεροδρόμιο Νταλανζαντγκάντ (ZMDZ/DLZ) εξυπηρετεί τακτικές εσωτερικές πτήσεις από και προς το Ουλάν Μπατόρ. Υπάρχουν χειμωνιάτικα και καλοκαιριάτικα δρομολόγια. Το 2007, η Μογγολική Αρχή Πολιτικής Αεροπορίας έχτισε ένα νέο αεροδρόμιο με ασφαλτωμένο διάδρομο. Ο διάδρομος είναι ο δεύτερος μεγαλύτερος της χώρας μετά από το Διεθνές Αεροδρόμιο Τζένγκις Χαν. Πριν από αυτό, το αεροδρόμιο είχε μόνο ένα διάδρομο από χαλίκια. Το Νταλανζαντγκάντ έχει ασφαλτοστρωμένο δρόμο που το συνδέει με την πρωτεύουσα Ουλάν Μπατόρ. Το Νταλανζαντγκάντ έχει ένα κρύο ερημικό κλίμα (τύπος BWk της κλιματικής ταξινόμησης Κέππεν) με ψυχρούς χειμώνες και ζεστά καλοκαίρια. Με βάση τα Μογγολικά πρότυπα είναι ένα από τα θερμότερα μέρη της χώρας κατά τη διάρκεια του χειμώνα. Μαζί με το Τσετσερλέγκ και το Αρβαϊχέερ ήταν θερμότερο από το Χοχότ τον Ιανουάριο του 2014 και του 2015. Ένα μοναδικό μικροκλίμα της στέπας, με τρεχούμενο νερό και καταπράσινο γρασίδι βρίσκεται στην κοντινή κοιλάδα Γιολίν Αμ. Η πόλη έχει κάλυψη GSM όπως και στις άλλες σημαντικές τοποθεσίες, και η κάλυψη είναι καλή περίπου για ένα μίλι έξω από την πόλη. Συνήθως, η πόλη είναι επίσης εξοπλισμένη με ηλεκτρική ενέργεια όλο το 24ωρο. Κοντά στο Νταλανζαντγκάντ, με συντεταγμένες 43°31'54.38"N 104°24'4.16"Ε, υπάρχει ένας σταθμός μετάδοσης μακρών κυμάτων στους 209 kHz με 75 κιλοβάτ. Μια εκτεταμένη Έρευνα Αγοράς στο Νταλανζαντγκάντ
Μπάρνιμ ΣΤ΄ της Πομερανίας-Βόλγκαστ

Ο Μπάρνιμ ΣΤ΄, γερμ. Barnim VI (π. 1365 - 22 Σεπτεμβρίου 1405) από τον Οίκο των Γκρίφφινς ήταν δούκας της Πομερανίας-Βόλγκαστ (1394-1405). Ο 2ος εξάδελφός του Έρικ δούκας της Πομερανίας-Στολπ έγινε βασιλιάς της Δανίας-Σουηδίας-Νορβηγίας.

 Ήταν ο πρωτότοκος γιος τού Βάρτισλαβ ΣΤ΄ δούκα της Πομερανίας-Βόλγκαστ και της Άννας, κόρης τού Ιωάννη Α΄ δούκα τού Μεκλεμβούργου-Στάργκαρτ. Έγινε γνωστός για τη συμμετοχή του σε πειρατεία: ανήγειρε ένα φρούριο για το σκοπό αυτό στο Άρενσοοπ, αλλά το 1395 καταστράφηκε από το Ροστόκ. Επέτρεψε στους Αδελφούς Βίκτουαλ, μία πειρατική οργάνωση που επετίθετο σε πλοία της Χανσεατικής Ένωσης στη Βαλτική, να χρησιμοποιούν τον ποταμό Πέενε ως καταφύγιο τον χειμώνα και τον κόλπο Γράιφσβαλτ ως βάση. Σε μία αποστολή του συνελήφθη στο λιμάνι της Κοπεγχάγης από τη Χανσεατική Ένωση. Το 1398 υπέγραψε συμφωνία με το Τευτονικό Τάγμα για να μην υποστηρίζει πια τους Βίκτουαλ. Βοήθησε τους δούκες τού Μεκλεμβούργου-Βέρλε το διάστημα 1400-1403 στις εκστρατείες τους εναντίον της Λυβέκης· ο ίδιος τραυματίστηκε στις πύλες της πόλης. Το 1405 επήλθε επιδημία πανώλης και για να την αποφύγει ξεκίνησε για προσκύνημα στο Κεντς τού Μπάρτ, αλλά απεβίωσε προς το Πύτνιτς (νυν Ρίμπνιτς-Ντάμγκαρτεν). Τάφηκε στο Κεντς, όπου τοποθετήθηκε ένα μεγάλο ξύλινο άγαλμά του. Νυμφεύτηκε τη Βερόνικα των Χοεντσόλλερν, κόρη τού Φρειδερίκου Ε΄ μπουργκράβου τη Νυρεμβέργης και είχε τέκνα: Μπάρνιμ Ζ΄ 1390-1450, δούκας της Πομερανίας-Βόλγκαστ. Βάρτισλαβ Θ΄ π. 1400-1457, δούκας της Πομερανίας-Βόλγκαστ. Werner Buchholz (ed.), Pommern, Siedler, 1999, p.147 ISBN 3-88680-272-8
Ευρωπαϊκά Έτη

Τα Ευρωπαϊκά Έτη αποτελούν έναν ετήσιο θεσμό της Ευρωπαϊκής Ένωσης. Κάθε χρόνο, η Ευρωπαϊκή Ένωση επιλέγει να αναδείξει ένα θέμα με σκοπό να ενθαρρύνει τη δημόσια συζήτηση και το διάλογο μεταξύτων κρατών μελών της αλλά καιστο εσωτερικό τους, επικεντρώνοντας την προσοχή των Ευρωπαίων πολιτών στο συγκεκριμένο θέμα.

 Ξεκινώντας από το 1983 το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης επιλέγουν ένα ετήσιο πλαίσιο δράσης κάθε χρόνο, βασισμένο σε πρόταση της Ευρωπαϊκής Επιτροπής. Τα Ευρωπαϊκά Έτη αποτελούν μία εκστρατεία αφύπνισης με σκοπό την εκπαίδευση των Ευρωπαίων πολιτών και την προσέλκυση του ενδιαφέροντος των εθνικών κυβερνήσεων των κρατών μελών σε ένα συγκκεριμένο θέμα, με σκοπό την αλλαγή στάσεων και συμπεριφορών τόσο σε εθνικό όσο και σε ευρωπαϊκό επίπεδο. Ευρωπαϊκά Έτη (europa.eu)
ΜΕΒΓΑΛ

Η ΜΕΒΓΑΛ είναι μία από τις μεγαλύτερες ελληνικές εταιρείες παραγωγής φρέσκων γαλακτοκομικών προϊόντων στην Ελλάδα. Δραστηριοποιείται στην καρδιά της Μακεδονίας, όπου παράγεται το 70% του φρέσκου αγελαδινού γάλακτος της χώρας, και εισκομίζει την καλύτερη πρώτη ύλη από 504 φάρμες της περιοχής, δίνοντας ώθηση στην ελληνική κτηνοτροφία. H εταιρεία απασχολεί περίπου 650 εργαζόμενους στα Κουφάλια, καθώς και σε άλλες περιοχές (Αθήνα, Θεσσαλονίκη, Χαλκιδική, Κατερίνη, Ξάνθη, Ηράκλειο, Χανιά κ.α.), συνεργάζεται με εκατοντάδες ντόπιους προμηθευτές, και εκτός από τη στήριξη των Ελλήνων κτηνοτρόφων, έχει αναπτύξει μακρόχρονες οικονομικές συνεργασίες με πλήθος τοπικών φορέων αποτελώντας ισχυρό μοχλό επιχειρηματικότητας στη Μακεδονία, από το 1950 που είναι η χρονολογία της ίδρυσής της. Από το 1950 η εταιρεία υπογράφει περισσότερα από 430 προϊόντα, που έγιναν γνωστά για τις γεύσεις και τη διατροφική τους αξία, ενώ είναι πιστοποιημένα για την υψηλή τους ποιότητα. Πολλά από τα προϊόντα ΜΕΒΓΑΛ κατέχουν σημαντικά μερίδια αγοράς και είναι πρώτα σε πωλήσεις στην Ελλάδα και στο εξωτερικό.

 Ως οικογενειακή εταιρεία ελληνικών συμφερόντων, η επιχειρηματική δραστηριότητα της ΜΕΒΓΑΛ συμβάλλει εδώ και 71 χρόνια στον οικονομικό και κοινωνικό ιστό της Ελλάδας. Η ΜΕΒΓΑΛ παράγει και διαθέτει: Γάλα (φρέσκο γάλα, γάλα με κακάο, γάλα υψηλής θερμικής επεξεργασίας, γάλα χωρίς λακτόζη) Γιαούρτια (στραγγιστό γιαούρτι, παραδοσιακό γιαούρτι, επιδόρπιο γιαουρτιού με γεύσεις, λευκό γιαούρτι, γιαούρτι χωρίς λακτόζη) Τυροκομικά Προϊόντα (φέτα Π.Ο.Π., λευκά τυριά, κίτρινα τυριά, τυριά τυρογάλακτος, τριμμένα τυριά) Ροφήματα (αριάνι, ξινόγαλο, κεφίρ, πρωτεϊνούχα ροφήματα, χυμοί, τσάι) Προϊόντα για τα παιδιά (επιδόρπια γιαουρτιού με γεύσεις και σοκολατένια δημητριακά, κατσικίσιο επιδόρπιο γιαουρτιού με δημητριακά, γαλακτοφέτες, σνακς) Γλυκίσματα (ζελέ, κρέμες) Φυτικά ροφήματα ΒούτυροΗ ΜΕΒΓΑΛ έχει ξεχωρίσει και βραβευθεί πολλές φορές για την ποιότητα και την καινοτομία της. Είναι η πρώτη εταιρεία στην Ελλάδα που: το 1989 καινοτόμησε παράγοντας επώνυμη συσκευασμένη φέτα, το 1992 κυκλοφόρησε στην αγορά γιαούρτι με πρόσθετη επισυσκευασία, το 2012 παρήγαγε γαλακτοκομικό με στέβια (κεφίρ φράουλα με στέβια), το 2019 λάνσαρε γιαούρτια χωρίς λακτόζη με γεύσεις φρούτων κ.ά. Η εταιρεία επιδιώκει την ποιότητα σε όλα τα επίπεδα και για το λόγο αυτό εναρμονίζει κατά το δυνατόν τις λειτουργίες της με τους 17 στόχους βιώσιμης ανάπτυξης του ΟΗΕ, δημιουργώντας με σεβασμό καλύτερους όρους για το περιβάλλον και τον άνθρωπο. Στο πλαίσιο της περιβαλλοντικής της πολιτικής έχει πετύχει μείωση κατά 28,9% στις εκπομπές διοξειδίου του άνθρακα, με την επένδυση σύνδεσης στο δίκτυο φυσικού αερίου, ενώ στο πλαίσιο της πολιτικής της για συσκευασίες φιλικές προς το περιβάλλον, επιλέγει συσκευασίες ανακυκλώσιμες, με λιγότερο πλαστικό και από χαρτί FSC. ΜΕΒΓΑΛ, επίσημη ιστοσελίδα Ιστορία της ΜΕΒΓΑΛ
Εμμανουήλ Λαμπάκης

Ο Εμμανουήλ Λαμπάκης (1857 - 1909) ήταν σημαντικός Έλληνας ζωγράφος και αγιογράφος του 19ου αιώνα που συγκαταλέγεται στη Σχολή του Μονάχου. Ήταν μικρότερος αδερφός του βυζαντινολόγου Γεωργίου Λαμπάκη.

 Γεννήθηκε στο Μουντάδο της Τήνου 11/23 Αυγούστου 1857. Σπούδασε στο Εθνικό Μετσόβιο Πολυτεχνείο αριστεύοντας πάντοτε σε όλες τις εξετάσεις. Πήγε στο Μόναχο με υποτροφία του Ευαγούς Ιδρύματος της Τήνου και σπούδασε εκεί στην Ακαδημία των Ωραίων Τεχνών για πέντε χρόνια. Σπούδασε έπειτα στην Ιταλία, και επέστρεψε στο Μόναχο, όπου ίδρυσε μικρό εργαστήριο. Αργότερα μετέφερε το εργαστήριό του στην Αθήνα. Πήρε μέρος στην παγκόσμια έκθεση του Παρισιού το 1889 και βραβεύτηκε μαζί με τους άλλους τρεις καλλιτέχνες συμπατριώτες του, τον Γύζη, τον Λύτρα και τον Σώχο. Ασχολήθηκε κυρίως με προσωπογραφίες, ηθογραφικές σκηνές και θρησκευτικά θέματα και διακρινόταν για την απλότητα της έκφρασης και την ευαισθησία της απόδοσης των έργων του.Ο Λαμπάκης συμμετείχε δυναμικά σε διάφορα καλλιτεχνικά σωματεία όπως η Καλλιτεχνική Ένωσις (1895), η Εταιρεία Φιλοτέχνων (1898), η Ένωσις Καλλιτεχνών (1900) και η Ελληνική Καλλιτεχνική Εταιρεία (1906). Κατά τα τέλη της δεκαετίας του 1890 συμμετείχε στις επιτροπές που θεσπίστηκαν για να μελετήσουν το ζήτημα δημιουργίας δημόσιας πινακοθήκης και οδήγησαν εντέλει το 1900 στην ίδρυση της Εθνικής Πινακοθήκης. Πέθανε το 1909 στο Δρομοκαΐτειο Θεραπευτήριο. Η Δύσκαμπτος Ο Αρχισιδηρουργός Το Τάμα (δωρήθηκε στην Παναγία της Τήνου) Η Μοναχή Η Χαρτομάντις Αγιογραφικά έργα στην Ελληνική Εκκλησία των Παρισίων Ιστοσελίδα Πανδέκτης-Ινστιτούτο Νεοελληνικών Ερευνών, Λαμπράκης Εμμανουήλ ανώνυμος (1906). Κωνσταντίνος Σκόκος, επιμ. Ημερολόγιον Σκόκου. Εν Αθήναις: Εκ του Τυπογραφείου των Καταστημάτων Ανέστη Κωνσταντινίδου. σελίδες 311–312. Αρχειοθετήθηκε από το πρωτότυπο στις 12 Μαρτίου 2009. Ανακτήθηκε στις 5 Απριλίου 2010. http://xantho.lis.upatras.gr/test2.php?art=13199
Ανάγωγο κλάσμα

Ένα κλάσμα ονομάζεται ανάγωγο αν ο μέγιστος κοινός διαιρέτης του αριθμητή και του παρονομαστή του είναι ίσος με τη μονάδα. Δηλαδή δεν υπάρχει κοινός διαιρέτης του αριθμητή και του παρονομαστή του κλάσματος εκτός από τη μονάδα. Το ανάγωγο κλάσμα είναι αποτέλεσμα της μαθηματικής αναγωγής ενός κλάσματος με ακέραιους όρους, με το οποίο είναι ίσο. Έτσι, ένα ανάγωγο κλάσμα δε μπορεί να απλοποιηθεί. Σε παραστάσεις με κλάσματα συνηθίζεται να μετατρέπονται τα κλάσματα σε ανάγωγα με τη διαδικασία της απλοποίησης επειδή οι υπολογισμοί μπορούν να γίνουν ευκολότερα και επιπλέον, ένα ανάγωγο κλάσμα είναι πιο εύληπτο. Για παράδειγμα, τα κλάσματα 1/2 και 1245/2490 είναι ίσα, αλλά το πρώτο είναι πιο απλό και πιο κατανοητό.

 Η αναγωγή κλασμάτων στηρίζεται στην εξής ιδιότητα των κλασμάτων: α ⋅ β α ⋅ γ = β γ {\displaystyle {\frac {\alpha \cdot \beta }{\alpha \cdot \gamma }}={\frac {\beta }{\gamma }}} Αν ένα κλάσμα δεν είναι ανάγωγο, μπορεί να μετατραπεί σε ανάγωγο με την παρακάτω διαδικασία: Υπολογίζουμε τον Μέγιστο Κοινό Διαιρέτη (ΜΚΔ) του αριθμητή και του παρονομαστή του κλάσματος. Αν ο ΜΚΔ είναι ίσος με 1, τότε το κλάσμα είναι ανάγωγο Αλλιώς διαιρούμε τον αριθμητή και τον παρονομαστή με τον ΜΚΔ. Το νέο κλάσμα είναι ανάγωγο και είναι ίσο με το αρχικό.Παραδείγματα Για το κλάσμα 21 30 {\displaystyle {\frac {21}{30}}} , παρατηρούμε ότι M K Δ ( 21 , 30 ) = 3 {\displaystyle \mathrm {M} \mathrm {K} \Delta (21,30)=3} . Επομένως, 21 30 = 21 ÷ 3 30 ÷ 3 = 7 10 {\displaystyle {\frac {21}{30}}={\frac {21\div 3}{30\div 3}}={\frac {7}{10}}} . Το κλάσμα 7 10 {\displaystyle {\frac {7}{10}}} είναι ανάγωγο. Για το κλάσμα 66 2420 {\displaystyle {\frac {66}{2420}}} , παρατηρούμε ότι M K Δ ( 66 , 2420 ) = 22 {\displaystyle \mathrm {M} \mathrm {K} \Delta (66,2420)=22} . Επομένως, 66 2420 = 66 ÷ 22 2420 ÷ 22 = 3 110 {\displaystyle {\frac {66}{2420}}={\frac {66\div 22}{2420\div 22}}={\frac {3}{110}}} . Το κλάσμα 3 110 {\displaystyle {\frac {3}{110}}} είναι ανάγωγο. Ισοδυναμία κλασμάτων - Απλοποίηση Κλασμάτων - Βιβλίο Ε' Δημοτικού Α Τεύχος (Βρυώνης, Δουκάκης, Καρακώστα, Μπαραλής, Σταύρου) Ισοδύναμα Κλάσματα - Βιβλίο Α΄ Γυμνασίου (Βανδουλάκης, Καλλιγάς, Φερεντίνος, Μαρκάκης, Φερεντίνος) Fractions - Εφαρμογή για Android που κάνει πράξεις (απλοποιήσεις, προσθέσεις, αφαιρέσεις κ.λ.π.) μεταξύ κλασμάτων.